Ár 2019 , 14. mars 2019 , var haldinn fundur í úrskurðarnefnd lögmanna í húsnæði Lögmannafélags Íslands , Álftamýri 9 , Reykjavík . Fyrir var tekið mál nr. 28 / 2018 : og kveðinn upp svofelldur Úrskurðarnefnd lögmanna barst þann 6. nóvember 2018 erindi kæranda , stjórnar A , um ætluð brot kærða , B lögmanns , á 2. mgr. 23. gr. laga nr. 77 / 1998 um lögmenn og 2. gr. og 1. og 2. mgr. 40. gr. siðareglna lögmanna , sbr. einnig 27. gr. laga nr. 77 / 1998 . Kærða var veitt færi á að skila inn greinargerð vegna kvörtunarinnar með bréfi dags. 9. nóvember 2018 , þar sem meðal annars var tekið fram það mat nefndarinnar að um væri að ræða kvörtun reista á 27. gr. laga nr. 77 / 1998 . Greinargerð kærða barst nefndinni þann 26. nóvember 2018 og var hún send kæranda til athugasemda þann sama dag . Var þar tiltekið að meðfylgjandi tölvubréfinu væri að finna eyðublað yfirlýsingar um fjárvörslur og verðbréfaskrá vegna ársins 2017 sem sjálfstætt starfandi lögmenn þyrftu að skila til kæranda í síðasta lagi 1. október 2018 , sbr. 2. mgr. 23. gr. laga nr. 77 / 1998 . Hefur stjórn A í þeim tilvikum þurft að leggja til við sýslumann niðurfellingu málflutningsréttinda hlutaðeigandi lögmanna . Kærandi sendi á ný tölvubréf til lögmanna dagana 30. ágúst , 14. og 25. september 2018 þar sem minnt var á yfirlýsingu um fjárvörslur og verðbréfaskrá vegna ársins 2017 og að skila þyrfti slíkum yfirlýsingum á skrifstofu kæranda í síðasta lagi 1. október 2018 . Liggja tilgreind tölvubréf fyrir í málsgögnum fyrir nefndinni . Í bréfi kæranda til kærða , dags. 11. október 2018 , sem bar yfirskriftina „ Fjárvörslureikningar lögmanna “ , var því lýst að þann 1. sama mánaðar hefði kærði átt að vera búinn að senda stjórn kæranda yfirlýsingu um fjárvörslureikninga og verðbréfaskrá fyrir árið 2017 , með uppgjörsdegi 31. desember 2017 . Á grundvelli þeirra lagaheimilda sem vísað var til í bréfinu fór kærandi þess á leit við kærða að hann gerði viðeigandi úrbætur hið fyrsta . Þá var tiltekið að ef yfirlýsing bærist ekki fyrir 19. október 2018 yrði kvörtun vegna vanskila send úrskurðarnefnd lögmanna til meðferðar . Kærandi ítrekaði fyrri erindi sín til kærða með tölvubréfi , dags. 18. október 2018 . Var tiltekið í tölvubréfinu að kvörtun vegna vanskila yrði send til úrskurðarnefndar lögmanna til meðferðar þann 22. sama mánaðar . Kærði mun ekki hafa brugðist við tilgreindum erindum kæranda og var málinu því beint til nefndarinnar með kvörtun sem móttekin var þann 6. nóvember 2018 , svo sem áður er lýst . Upplýst hefur verið undir rekstri málsins fyrir nefndinni að kærði hafi skilað yfirlýsingu þeirri sem og þeim upplýsingum til kæranda , sem kveðið er á um í 2. mgr. 23. gr. laga nr. 77 / 1998 , í nóvembermánuði 2018 . Samtímis skuli lögmaður senda A upplýsingar um verðbréf sem voru í hans vörslu 31. desember fyrra árs sem staðfestar séu af löggiltum endurskoðanda . Þá hafi verið kynnt sú ákvörðun viðkomandi stjórnar að sjálfstæð kvörtun yrði send úrskurðarnefndinni kæmi til þess að leggja þyrfti til við sýslumann niðurfellingu málflutningsréttinda lögmanns á grundvelli 3. , sbr. 1. mgr. 13. gr. laga nr. 77 / 1998 . Kærandi lýsir því að árétting um skil fjárvörsluyfirlýsingar og verðbréfaskrár hafi verið send lögmönnum með tölvubréfum dagana 16. maí , 30. ágúst , 14. og 25. september 2018 . Loks hafi þeim lögmönnum sem ekki höfðu skilað inn fjárvörsluyfirlýsingu verið send ítrekun með bréfi , dags. 11. október 2018 , þar sem upplýst hafi verið um að bærist A ekki fullnægjandi fjárvörsluyfirlýsing fyrir 19. sama mánaðar yrði kvörtun vegna vanskila send úrskurðarnefnd lögmanna til meðferðar . Kærandi kveður kærði ekki hafa sinnt skyldu sinni þrátt fyrir skýra lagaskyldu og ítrekanir kæranda . Í greinargerð kærða var beðist forláts og afsökunar á því að yfirlýsingu um fjárvörslureikninga og verðbréfaskrá vegna ársins 2017 hefði ekki verið skilað innan tilskilins frests . Var vísað til þess að kærði hefði bætt úr því með skilum á tilgreindum gögnum , þ.e. eftir móttöku á bréfi nefndarinnar , dags. 6. nóvember 2018 . Varðandi málsbætur að öðru leyti vísaði kærði til þess að hann hefði ekki fengið þau tölvubréf sem vísað væri til í málatilbúnaði kæranda þar sem hann hafi hafið störf á öðrum vettvangi með nýju tölvupóstfangi . Þá hafi hann hvorki starfað né gefið út reikninga sem lögmaður síðan í ársbyrjun 2017 . Kveðst kærði þó gera sér grein fyrir að það hafi verið hans að hafa öll skil og formkröfur í lagi gagnvart kæranda sem eftirlitsaðila og viðurkenni því sína ábyrgð . Þá er tiltekið í 4. mgr. ákvæðisins að hafi lögmaður , sem ákvæði 23. gr. laganna tekur til , ekki skilað stjórn A yfirlýsingu um stöðu vörslufjárreiknings samkvæmt 2. mgr. 23. gr. fyrir 1. október ár hvert , eða slík yfirlýsing hefur ekki reynst fullnægjandi , beri A að leggja til við sýslumann að réttindi hans verði felld niður . Í 3. mgr. 3. gr. reglna um meðferð mála fyrir úrskurðarnefnd lögmanna , þar sem fjallað er um hlutverk nefndarinnar , er eitt af hlutverkunum tilgreint svo , að fjalla um erindi sem stjórn A sendir nefndinni samkvæmt 3. mgr. 43. gr. siðareglnanna . Kærandi hefur samkvæmt 5. gr. laga nr. 77 / 1998 m.a. það hlutverk að koma fram fyrir hönd lögmanna gagnvart dómstólum og stjórnvöldum um þau málefni sem varða stétt lögmanna . Eru samþykktir kæranda í samræmi við þetta og er tilgangur A skilgreindur svo í 2. gr. þeirra að hann sé m.a. að sinna lögboðnu eftirlits - og agavaldi . Í því felst bæði að lögvarðir hagsmunir þurfa að vera fyrir hendi og að kærandi sé réttur eigandi þeirra . Fyrir liggur að kvörtun í máli þessu var beint til nefndarinnar vegna ætlaðra brota kærða gegn 2. mgr. 23. gr. laga nr. 77 / 1998 og 2. gr. og 1. og 2. mgr. 40. gr. siðareglna lögmanna með því að hafa ekki skilað stjórn kæranda yfirlýsingu um fjárvörslureikninga og verðbréfaskrá vegna ársins 2017 . Samkvæmt 2. gr. siðareglna lögmanna skal lögmaður gæta heiðurs lögmannastéttarinnar , jafnt í lögmannsstörfum sínum sem öðrum athöfnum . Þá segir í 1. mgr. 40. gr. siðareglnanna að lögmaður skuli hafa góða skipan á skrifstofu sinni , vaka yfir störfum starfsliðs síns og líta eftir því , að lögmannsfulltrúar fylgi góðum lögmannsháttum . Ber lögmanni að sjá til þess , að bókhald skrifstofunnar , varsla fjármuna , skjala og annarra gagna sé í samræmi við lög og góða venju í þeim efnum , sbr. 2. mgr. 40. gr. reglnanna . Fyrir liggur í máli þessu að kærði skilaði ekki yfirlýsingu um stöðu vörslufjárreiknings og upplýsingum þeim um verðbréf vegna ársins 2017 , sem kveðið er á um í 2. mgr. 23. gr. laga nr. 77 / 1998 , fyrir 1. október 2018 svo sem áskilið er í tilgreindu lagaákvæði og kærandi hafði ítrekað upplýst lögmenn , þ. á m. kærða á skráð tölvupóstfang hans , um á árinu 2018 , svo sem nánar er rakið í málsatvikalýsingu að framan . Upplýsti kærði þannig um það fyrir nefndinni að hann hefði skilað viðkomandi gögnum til kæranda í nóvembermánuði 2018 , eða rúmum mánuði eftir hið lögákveðna tímamark hinn 1. október 2018 .